Lázár | Polblogom
Lázár János megpróbált a vízen járni
| március 20th, 2011
Negyed nyolckor gyors egyeztetés a helyi városházán az osztályvezetőkkel, aztán autóba ülni és irány Budapest. Útközben elintézni számos telefont, elolvasni az osztályvezetőktől átvett vaskos anyagokat, vagy a parlamenti előterjesztéseket, kijegyzetelni, dönteni. A fővárosban minisztériumból minisztériumba menni, naphosszat tárgyalni a városért, az országért – és persze pártügyekben. Hazafelé még egy adag az elintézendő telefonokból, valahol megállni enni, szót váltani a lefeküdni készülő feleséggel, és csak késő éjszaka hazaérni. Hogy aztán reggel induljon újra az egész verkli minden hétköznap. Hétvégén városi, térségi vagy épp párteseményeken kell részt venni, köszönteni, kezet fogni, az egészhez jó képet vágni.
Lázár János tudja, hogy keményen dolgozik, és ebben aligha téved: jó kondíció, folyamatos összpontosítás, fegyelem és páratlan akaraterő kell ehhez a pályához. Nem való ez akárkinek, meglepően sokan buknának bele, mert nem bírnák ezt a terhelést sem mentálisan, sem fizikálisan. A politikai ambíció lemondásokkal jár, amelynek ellenértéke a pénz és a hatalom.
Negyed nyolckor gyors egyeztetés a helyi városházán az osztályvezetőkkel, aztán autóba ülni és irány Budapest. Útközben elintézni számos telefont, elolvasni az osztályvezetőktől átvett vaskos anyagokat, vagy a parlamenti előterjesztéseket, kijegyzetelni,...